Aqua Retreat | LekkeSlaap
Aqua Retreat bied gerieflike selfsorgverblyf in 'n dubbelverdiepinghuis in die Blue Lagoon-sekuriteitslandgoed in Langebaan. Die landgoed is 1,9 km van Club Mykonos af.
Die huis het 3 slaapkamers en bied slaapplek aan 8 gaste. Die hoofslaapkamer is op die boonste verdieping en het 'n en suite-badkamer en dubbelbed. Die tweede en derde kamer is albei op die onderste verdieping. Die tweede kamer het 'n dubbelbed en die derde kamer het 'n dubbel- en stapelbed. Die oopplan-kombuis is toegerus vir selfsorg met 'n yskas, oond, gasstoof, mikrogolf en ontbyttoonbank. Die oopplan-leefarea het 'n etenstafel met sitplek vir 8, 'n binnebraai en sitarea met 'n TV met volledige DStv.
Gaste het toegang tot 'n binne- en buitebraai, asook 'n dubbelmotorhuis. Die huis is 470 m vanaf Calypso-strand en 1,6 km vanaf Laguna Mall.